CELEX: 32010D0256
Language: da
Date: 2010-04-30 00:00:00
Title: 2010/256/: Kommissionens afgørelse af 30. april 2010 om ændring af beslutning 92/216/EØF for så vidt angår offentliggørelse af fortegnelsen over koordinerende myndigheder i forbindelse med hestekonkurrencer (meddelt under nummer K(2010) 2630) (EØS-relevant tekst)

5.5.2010   
            
            
               DA
            
            
               Den Europæiske Unions Tidende
            
            
               L 112/8
            
         KOMMISSIONENS AFGØRELSE
   af 30. april 2010
   om ændring af beslutning 92/216/EØF for så vidt angår offentliggørelse af fortegnelsen over koordinerende myndigheder i forbindelse med hestekonkurrencer
   (meddelt under nummer K(2010) 2630)
   (EØS-relevant tekst)
   (2010/256/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 90/428/EØF af 26. juni 1990 om samhandelen med enhovede dyr bestemt til konkurrencer og om fastsættelse af betingelserne for deltagelse i disse konkurrencer (1), særlig artikel 4, stk. 3, og
   ud fra følgende betragtninger:
   
               (1)
            
            
               I direktiv 90/428/EØF fastsættes betingelserne for samhandelen med enhovede dyr bestemt til konkurrencer og betingelserne for disse dyrs deltagelse i disse konkurrencer. Det fastsættes navnlig i direktivets artikel 4, stk. 2, at medlemsstaterne har mulighed for, gennem organisationer, der er officielt godkendt til dette formål, at tilbageholde en vis procentdel af gevinsten eller fortjenesten fra visse konkurrencer eller konkurrencekategorier, jf. direktivets artikel 4, stk. 1, med henblik på beskyttelse, fremme og forbedring af opdræt.
            
         
               (2)
            
            
               I henhold til artikel 1, stk. 2, i Kommissionens beslutning 92/216/EØF af 26. marts 1992 om indsamling af oplysninger om konkurrencer for enhovede dyr som omhandlet i artikel 4, stk. 2, i Rådets direktiv 90/428/EØF (2) skal medlemsstaterne meddele Kommissionen navn og adresse på den koordinerende myndighed, der udpeges til at indsamle de nødvendige oplysninger om konkurrencer og tildeling af midler, jf. artikel 4, stk. 2, i direktiv 90/428/EØF, således at Kommissionen kan offentliggøre dem.
            
         
               (3)
            
            
               Ved Rådets direktiv 2008/73/EF af 15. juli 2008 om forenkling af procedurerne for udarbejdelse af lister og offentliggørelse af oplysninger på veterinærområdet og det zootekniske område (3) blev bl.a. artikel 4, stk. 2, i direktiv 90/428/EØF ændret, så det blev pålagt medlemsstaterne at gøre oplysninger, som de har indsamlet, tilgængelige.
            
         
               (4)
            
            
               I henhold til artikel 4, stk. 2, i direktiv 90/428/EØF har alle medlemsstater nu ansvaret for at underrette de øvrige medlemsstater og offentligheden om, at de har benyttet sig af de muligheder, der er omhandlet i direktivets artikel 4, stk. 2, første led, og om kriterierne for fordelingen af midlerne, jf. artikel 4, stk. 2, andet led.
            
         
               (5)
            
            
               Som på andre områder inden for EU-lovgivningen, hvor der ved direktiv 2008/73/EF er indført webbaserede informationsprocedurer, anses det for at være nødvendigt, at Kommissionen bistår medlemsstaterne og offentligheden med at få adgang til oplysningerne ved at stille et websted til rådighed, hvor medlemsstaterne får lagt et link til deres respektive nationale websted.
            
         
               (6)
            
            
               Medlemsstaterne bør have tilstrækkelig tid til at oprette deres nationale websteder. Ændringerne i denne afgørelse bør derfor finde anvendelse fra den 1. maj 2010.
            
         
               (7)
            
            
               Beslutning 92/216/EØF bør derfor ændres i overensstemmelse hermed.
            
         
               (8)
            
            
               Foranstaltningerne i denne afgørelse er i overensstemmelse med udtalelse fra Den Stående Zootekniske Komité —
            
         VEDTAGET DENNE AFGØRELSE:
   Artikel 1
   Artikel 1, stk. 2, i direktiv 92/216/EØF erstattes af følgende:
   
      »2.   Hver medlemsstat gør navn og adresse på den i henhold til stk. 1 udpegede koordinerende myndighed tilgængelig for Kommissionen, de øvrige medlemsstater og offentligheden på et websted.
      3.   For at gøre det lettere for medlemsstaterne at gøre disse oplysninger tilgængelige opretter Kommissionen et websted, hvor medlemsstaterne får lagt et link til de nationale websteder, der er oprettet i overensstemmelse med stk. 2.
      Medlemsstaterne giver Kommissionen meddelelse om disse link senest den 30. april 2010.«
   
   Artikel 2
   Denne afgørelse anvendes fra den 1. maj 2010.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 30. april 2010.
      
         
            På Kommissionens vegne
         
         John DALLI
         
            Medlem af Kommissionen
         
      
   
   
      (1)  EFT L 224 af 18.8.1990, s. 60.
   
      (2)  EFT L 104 af 22.4.1992, s. 77.
   
      (3)  EUT L 219 af 14.8.2008, s. 40.